**Išrašas**

**KLAIPĖDOS MIESTO SAVIVALDYBĖS TARYBA**

**FINANSŲ IR EKONOMIKOS KOMITETAS**

 **POSĖDŽIO PROTOKOLAS**

2020-11-17 Nr. TAR-99

 Posėdžio data 2020-11-11. Pradžia 14.00 val. (nuotoliniu būdu)

 Posėdžio pirmininkas – Aidas Kaveckis.

Posėdžio sekretorė – Lietutė Demidova.

 4. SVARSTYTA. Atkuriamos Šv. Jono bažnyčios planavimas ir projektavimas.

 Pranešėjas – R. Zulcas. Teigia, kad sprendimo projekto tikslas – suteikti teisę Klaipėdos miesto evangelikų liuteronų parapijai parinkti autentiškos architektūros bažnyčios pastato projektuotoją ne architektūriniu konkurso būdu, siekiant įgyvendinti projektą etapais. Pritarus šiam sprendimo projektui bus paspartinta Šv. Jono bažnyčios projektavimo eiga, greičiau įgyvendinti atskiri projekto etapai.

 A. Vaitkus mano, kad statybai būtų galima naudoti ES lėšas. Siūlo įpareigoti Savivaldybės administraciją kreiptis į Kultūros ministeriją su prašymu numatyti ES lėšas projekto įgyvendinimui.

 R. Taraškevičius pritaria siūlymui.

 S. Budinas iš dalies pritaria A. Vaitkaus siūlymui ir teigia, kad turime atkreipti dėmesį ir į kitus miestui svarbius projektus. Siūlo susidėti prioritetus.

 A. Vaitkus pažymi, kad šiandien svarstomas Šv. Jono bažnyčios atkūrimo klausimas ir kad objektas svarbus miestui. Pritaria, kad reikia peržiūrėti visus miesto objektus, būtinus atstatyti.

 R. Radvila teigia, kad šis objektas yra nacionalinės svarbos, todėl jis turi būti finansuojamas (didžiąja dalimi) arba iš valstybės biudžeto, arba Kultūros ministerijos prisidėjimu, arba fondų lėšų pritraukimu.

 NUTARTA:

 4.1. Pritarti pateiktam sprendimo projektui bendru sutarimu (už-7).

 4.2. Įpareigoti Savivaldybės administraciją kreiptis į Kultūros ministeriją su prašymu numatyti ES lėšas projekto įgyvendinimui.

Posėdžio pirmininkas Aidas Kaveckis

Posėdžio sekretorė Lietutė Demidova